सामग्री: जितेंद्र

26 एप्रिलच्या रात्री उत्तराखंडच्या शहरी भागापासून लांब कोट गावात कालेदास यांच्या मुलाच्या लग्नात जवळपासच्या गावातून शेकडो लोक आले होते. 

डोंगरांमधल्या लहान लहान शेताजवळ असलेल्या या गावातल्या एका मैदानात लग्नकार्य होतं. 

कालेदास दलित आहेत आणि परंपरेप्रमाणे लग्नातलं जेवण सवर्ण बनवत होते. या भागात अनेक सवर्ण दलितांच्या हातचं जेवत नाहीत, पाणीही पीत नाहीत. 

दलित सांगतात की लग्नातही दलित आणि सवर्णांच्या वेगवेगळ्या पंगती बसतात. मात्र, काही सवर्ण याचा इन्कार करतात. 

अनेक दलितांनी सांगितलं की सवर्ण त्यांना घराबाहेरच चहा आणून देतात. त्यांना चहाचा कप धुवून द्यायला सांगतात. त्यानंतर तो कप पुन्हा धुतला जातो. 

कुणीच काही बघितलं नाही

26 एप्रिलच्या रात्री मैदान पाहुण्यांनी भरलं होतं. 21 वर्षांचा दलित तरुण जितेंद्र लग्नासाठी आला होता. त्याला काही जणांनी बेदम मारहाण केली आणि त्यात त्याचा मृत्यू झाला असा आरोप आहे. 

पण या घटनेला साक्षीदारच नाहीत. जितेंद्रला आधी मंडपात आणि त्यानंतर मंडपापासून काही अंतरावर नेऊन मारल्याचा आरोप आहे. 

या मारहाणीत तो अर्धमेला झाला. मात्र कुणीच बघितलं नाही. 

जितेंद्रच्या कुटुंबीयांच्या मते तो सवर्णांच्या समोर बसून जेवला म्हणून त्याला मारहाण करण्यात आली. 

कालेदास (ज्यांच्या मुलाचं त्या रात्री लग्न होतं) सांगतात की डीजेच्या मोठ्या आवाजात त्यांना काहीच ऐकू आलं नाही. 

जितेंद्र बसाणगावचा होता. त्याच्या गावातलेही अनेक जण लग्नात आले होते. मात्र, कुणीच काही बघितलं नाही.

कोट गावातलेही शेकडो लोक त्या मंडपात होते. मात्र, त्यांनीही काहीच बघितलं नाही. असंच ते म्हणत आहेत.

'हा जातीचा मुद्दा आहे'

मात्र, त्या रात्री काय घडलं, हे सगळ्यांनी ऐकलं आहे. लग्नात जेवताना जितेंद्र खुर्चीत बसला आणि त्याने घास घेतला तेव्हा एकाने त्याला जातीवाचक भाषा वापरत दुसरीकडे बसायला सांगितलं. 

जितेंद्रने त्याच्याकडे दुर्लक्ष केल्यावर त्या व्यक्तीने लाथ मारून ताट फेकलं. 

वाद वाढला आणि त्या आरोपीसोबतच्या लोकांनी मिळून जितेंद्रला मारायला सुरुवात केली. 

जितेंद्रने कशीबशी आपली सुटका करून घेतली आणि तो मंडपातून बाहेर पळाला. त्यानंतर काही अंतरावर आरोपींनी त्याला पुन्हा घेरलं आणि पुन्हा मारहाण केली. 

प्रकरणाचा तपास करणारे उत्तराखंडचे पोलीस महासंचालक (कायदा आणि सुव्यवस्था) अशोक कुमार म्हणतात, "मारहाण जेवतानाच झालेली आहे....\nमागील सामग्री खालीलप्रमाणे सारांशित केली जाऊ शकते:
उत्तराखंडमध्ये एका लग्नात पाहुणा म्हणून आलेल्या दलित मुलाची बेदम मारहाण करून हत्या करण्यात आली. लग्नाला अनेक जण आले पण कुणीच पुढे होऊन सांगायला तयार नाही त्या दिवशी काय झालं.  

या घटनेनंतर बीबीसीचे प्रतिनिधी विनित खरे यांनी बासणगावला भेट दिली. वाचा हा ग्राउंडिरिपोर्ट